Referat af stiftende møde i arbejdsgruppe vedrørende fremtidens varmesystem

6. maj 2024

Til stede var repræsentanter fra

Blommehaven:

* Klaus Rasmussen

Kirsebærhaven:

* Søren Manniche
* Jan **Henrik** Tiede

Nøddehaven:

* Peer Jensen

1. INDLEDNING
   1. Præsentation af deltagerne fra de forskellige foreninger

Ovennævnte præsenterede sig selv. Der manglede to i at arbejdsgruppen var fuldtallig, da både en repræsentant fra Blommehaven og Nøddehaven ikke mødte frem.

* 1. Grundlaget for at arbejdsgruppen er etableret  
     Som en konsekvens af, at regeringen på nuværende tidspunkt, ud fra Klimaaftalen om grøn strøm og varme af 2022, har bestemt, at opvarmning af private boliger efter 2035 ikke skal foregå med gas, så står de tre boligforeninger Blommehaven, Kirsebærhaven og Nøddehaven med det problem, at de skal finde en anden opvarmningsform senest i 2035.  
     I Blommehaven og Nøddehaven ejes gasfyr af andelsboligforeninger/ejere. I Kirsebærhaven er det den enkelte andelshavers/ejers ansvar at vedligeholde og udskifte varmeanlæg. Samtidigt hermed, så er alderen på gasfyr i de tre foreninger forskellige. Den normale levetid for et gasfyr er 15 år.
     1. Blommehaven udskiftede fyr i 2016
     2. Kirsebærhaven udskiftede fyr i 2015
     3. Nøddehaven udskiftede fyr i 2018

Næstved Kommune bekendtgjorde i efteråret 2023, at de ville støtte undersøgelser af, hvilke muligheder der er for en fremtidig opvarmning. Kirsebærhaven søgte om at få støtte til denne undersøgelse, og fik det bevilget, med den lille tilføjelse, at Blommehaven og Nøddehaven burde medinddrages. Kirsebærhaven kontaktede de to andre foreninger, og vi gik sammen for at få støtte til at se på hvilke muligheder, vi havde for en fremtidig varmeløsning.

Næstved Kommune entrerede med et konsulentfirma, der gennemgik boligerne og gav deres oplæg til, hvorledes de mente fremtidens varmesystem skulle se ud. Konsuletfirmaet har afleveret en indledende rapport, men er af Næstved Kommune blevet bedt om at følge op på denne. Dette er ikke sket endnu.   
Næstved Kommune har forespurgt, om vi vil være interesserede i at deltage i et online møde med konsulentfirmaet. Det er vi og vil foreslå at denne gennemgang sker i f.m. vores næste møde primo juni 2024.

1. ARBEJDSGRUPPENS ORGANISATION  
   Arbejdsgruppens organisation fastsættes senere, når arbejdsgruppen er samlet. Henrik tilbød at stå for koordination m.v., men ønskede ikke at stå som referent i fremtiden, da han havde flere andre poster i forskellige foreninger. Henrik tilbød dog at lave referatet her.
2. ARBEJDSGRUPPENS OPGAVE(R)
   1. Følge udviklingen indenfor fremtidens varmekilder  
      Hvert enkelt medlem af arbejdsgruppen følger udviklingen indenfor varmekilder i relation til de muligheder vi har. Formålet hermed er at arbejdsgruppen kommer til at arbejde på et oplyst grundlag. Der sker en stadig ændring af grundlaget for, hvilke fremtidige varmeløsninger der kan tilbydes, så vi er nødt til at følge med.
   2. Udarbejdelse af udbudsmateriale  
      Til indhentning af tilbud på varmeløsninger skal vi have lavet et udbudsmateriale. Dette skal være helt præcist og retvisende, således fremtidige tilbud kan sammenlignes direkte.
   3. Indhentning og vurdering af tilbud på varmeløsninger  
      Fastsættelse af dato for indhentning af tilbud, således vi kan vurdere indkomne tilbud.
   4. Fælles informationsmateriale  
      Det blev besluttet at der udarbejdes et fælles informationsmateriale til de tre foreningers medlemmer, for at imødegå rygter m.v. Informationsmaterialet koordineres af arbejdsgruppen.
3. ARBEJDSGRUPPENS TILTAG I NÆRMESTE FREMTID
4. Henrik laver forslag til udbudsmateriale til indhentning af to yderligere tilbud på installation af varmepumper. Som en del af baggrundspapiret, fordelte Henrik et skema, til opgørelse af de enkelte boligers energiforbrug. Repræsentanterne for de enkelte foreninger blev bedt om at udfylde disse og levere dem til Henrik senest 21. maj 2024.
5. Repræsentatnterne for de enkelte foreninger blev også bedt om at tage billeder af nuværende installationer. Billeder skal ligeledes leveres til Henrik 21. maj 2024.
6. Henrik udarbejder udkast til udbudsmateriale og fordeler dette til høring hos foreningerne inden næste møde.
7. Henrik udarbejder udkast til informationsmateriale. Udkast klar til og fordelt inden næste møde i arbejdsgruppen.
8. EVENTUELT
9. Handleplan udarbejdes senere, hvis det er nødvendigt for at overskue arbejdsgruppens opgaver.
10. Næste møde 6. juni 2024 klokken 17.00

Referent

Jan **Henrik** Tiede